**Csongrád Város Polgármesterétől**

Száma: REF/24-2/2021

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:** Javaslat Csongrád Városi Önkormányzat által működtetett VIII. sz. felnőtt háziorvosi körzet átadására Dr. Botka Dániel ev. háziorvossal a feladat-ellátási szerződés megkötésére.

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörét gyakorolva, Csongrád város Polgármestere az alábbiakat terjeszti elő.

Csongrád Városi Önkormányzat 2020. január 01-től működteti a VIII. sz. felnőtt háziorvosi körzetet. A háziorvosi rendelő 6640 Csongrád-Bokros, Hámán Kató u. 1. sz. alatti rendelő helyiségben működik. 2020. január 01.-től a feladatellátást Csongrád Városi Önkormányzat tartós helyettesítéssel láttatta el.

Dr. Botka Dániel megkereséssel fordult a polgármester felé, hogy 2021. április 01.-től a VIII. sz. háziorvosi körzet praxisjogát át kívánja venni, és a körzet további működtetetését Csongrád Városi Önkormányzattól átvállalja. A működési engedély kiadásának az egészségügyről szóló 1997. évi CLIV. törvény, valamint az egészségügyi szolgáltatókról és az egészségügyi közszolgáltatások szervezéséről szóló 2003. évi XLIII. törvény, illetve a 60/2003. (X. 20.) ESzCsM. rendelet az egészségügyi szolgáltatások nyújtásához szükséges szakmai minimumfeltételeknek eleget tesz. A finanszírozás biztosításának érdekében finanszírozási szerződést köt a Nemzeti Egészségbiztosító Alapkezelővel.

Dr. Botka Dániel egyéni vállalkozóként (továbbiakban; vállalkozó) feladat - ellátási szerződés birtokában végezné a háziorvosi tevékenységet.

Személyi feltételek tekintetében a vállalkozó vállalta a szakdolgozó továbbfoglalkoztatását a jelenleg foglalkoztatott körzeti ápoló személyében.

A fentiekre tekintettel, a határozati javaslatban foglaltak szerint döntöttem.

2

**HATÁROZATI JAVASLAT**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörét gyakorolva, Csongrád város Polgármestere az alábbi döntést hozza.

1. Csongrád Városi Önkormányzat által működtetett VIII. sz. felnőtt háziorvosi körzet praxisjogát 2021.04.01-től átadja Dr. Botka Dániel háziorvos részére. Az orvosi rendelő helyisége továbbra is a 6640 Csongrád – Bokros, Hámán Kató.u.1. sz. alatti orvosi rendelőben működik, a jogszabályi feltételeknek megfelelően.
2. Személyi feltételekben Dr. Botka Dániel vállalja a szakdolgozók esetében a jelenlegi dolgozó körzeti ápoló további foglalkoztatását.
3. A háziorvosi praxisban a helyettesítések szükség szerinti biztosításáról, feladat - ellátási szerződés szerint, önmaga gondoskodik.
4. A Polgármester a feladatellátási-szerződést a melléklet szerinti tartalommal írja alá.
5. A Polgármester felkéri Dr. Botka Dániel háziorvost a működési engedélyeztetési eljárás lefolytatására és a Nemzeti Egészségbiztosítási Alapkezelővel a finanszírozási szerződés megkötésére, 2021. április 01-vel.

***Felelős:*** Bedő Tamás polgármester

Dr. Botka Dániel

***Határidő***: 2021.04.01.

Erről jegyzőkönyvi kivonaton értesítést kap:

1. Képviselő-testület tagjai
2. Dr. Botka Dániel háziorvos
3. Egészségügyi referens és általa az érintettek

Csongrád, 2021. március 17.

Bedő Tamás

polgármester

***Feladat-ellátási szerződés***

mely létrejött **Csongrád Városi Önkormányzat** (képviseletében: Bedő Tamás polgármester, Csongrád, Kossuth tér 7.) és **Dr. Botka Dániel ev**. **háziorvos** (továbbiakban: vállalkozó.) között Csongrád város egészségügyi alapellátás feladatainak a VIII. sz. vegyes háziorvosi körzetében történő feladat – ellátására.

Jelen feladat-ellátási szerződésben foglalt kötelezettség teljesítésében személyesen **Dr. Botka Dániel háziorvos** köteles személyesen eljárni. Ezek teljesítéséért személyes felelősség terheli.

1. A felek rögzítik, hogy közöttük önálló orvosi tevékenységről szóló feladat-ellátási szerződéskötés jön létre.
2. A feladat-ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzattal kötött feladat-ellátási szerződés alapján a VIII. számú háziorvosi körzet Csongrád-Bokros, Hámán Kató u. 1. sz. alatti rendelőhelyiségben működik.
4. A vállalkozó. szakmai felügyeletét a Csongrád-Csanád Megyei Kormányhivatal Szentesi Járási Hivatal Népegészségügyi Osztálya, a Tisztifőorvos, és a Nemzeti Egészségbiztosítási Alapkezelő látja el. Az utóbbi a finanszírozásban való részvétele miatt érvényesítheti meghatározott jogát.

Amennyiben a felügyelő szervek a vállalkozó szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. A rendelési idő, a Csongrád-Csanád Megyei Kormányhivatal Szentesi Járási Hivatal Népegészségügyi Osztálya által kiadott működési engedélyben meghatározott melléklete szerint került kialakításra, napi nyolc órában.
2. Csongrád város közigazgatási területén a sürgősségi orvosi ügyelet működtetését, illetve munkájának megszervezését a Dr. Szarka Ödön Egyesített Egészségügyi és Szociális Intézmény biztosítja, amelyben a személyesen közreműködő háziorvos megállapodás alapján tevékenységet vállalhat.
3. A vállalkozó kötelezettséget vállal arra, hogy a VIII. sz. háziorvosi körzet területén (a megállapodás 1. sz. melléklete, a VIII. sz. háziorvosi körzet területi leírása) – területi, ellátási kötelezettséggel – a háziorvosi feladatokat folyamatosan ellátja és a hozzá bejelentkezett biztosítottak részére az érvényes előírásoknak, a szakma szabályainak megfelelő háziorvosi szolgáltatást nyújt.

A háziorvosi körzethatárok módosítása, új körzet kialakítása a Képviselő-testület hatásköre, melyet a vállalkozó tudomásul vesz.

1. A vállalkozó elsődleges, személyes és folyamatos ellátást nyújt az egészségi állapot megőrzése, a betegségek megelőzése és gyógyítása céljából.
2. A vállalkozó köteles ellátni a külön jogszabályban foglaltak szerint bejelentkezett biztosítottakat.
3. A gyógyító-megelőző alapellátás keretében feladatkörébe tartozik az egészséges lakosság egészségnevelése és szűrése, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve – szükség esetén – szakorvosi, vagy fekvőbeteg gyógyintézeti vizsgálatra, gyógykezelésére való utalása. E feladatait a rendelőben, indokolt esetben a beteg otthonában végzi.
4. A közegészségügyi-járványügyi feladatok ellátását a 4/2000. (II. 25.) EüM. rendeletben foglaltak szerint kell elvégezni.
5. A rendelési idő alatt el kell látni a feladatkörébe utalt orvos-szakértői tevékenységet, melynek keretében – külön jogszabályban foglalt díj ellenében – látleletet ad ki.
6. A háziorvos megszervezi a saját helyettesítését. A helyettesítését csak olyan orvos láthatja el, aki a háziorvosi feladatkörre előírt feltételekkel rendelkezik, vagy munkájának szakmai felügyelete biztosított.
7. A vállalkozó köteles vezetni a háziorvosi szolgálatok által vezetendő nyomtatványok jegyzékét, amelyek adatait számítógépen is nyilvántartja.
8. A vállalkozó ellátja a 13/1992. (VI. 26.) NM. rendelet alapján a közúti járművezetők egészségi alkalmasságának vizsgálatát.
9. A vállalkozó ellátja mindazokat a háziorvosi szolgáltatásokat, amelyeket törvény, rendelet, a szerződés hatálybalépését követően a háziorvosi szolgálat feladatkörébe utal.
10. A szerződő felek jelen feladat-ellátási szerződést 2021. április 1-jétől szóló határozatlan időtartamra kötik.

Csongrád Városi Önkormányzat jelen feladat-ellátási szerződést indokolással akkor mondhatja fel, ha

1. a vállalkozó a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a vállalkozó önálló egészségügyi tevékenység végzésére való jogosultságát bármely okból elveszti.

A feladat-ellátási szerződést a felek 30 napos felmondási határidővel írásban mondhatják fel.

1. A szerződő felek kötelesek a jelen szerződésben foglaltaktól eltérő feltételéről egymást kölcsönösen tájékoztatni.
2. A feladatot ellátó vállalkozó tudomásul veszi, hogy a praxis üzemeltetés finanszírozása érdekében a Nemzeti Egészségbiztosító Alapkezelővel finanszírozási szerződést köt. A finanszírozási szerződéskötés jogszabályi feltételeinek a vállalkozó köteles megfelelni.
3. Jelen szerződés jogerőre emelkedett a Csongrád-Csanád Megyei Kormányhivatal Szentesi Járási Hivatal Népegészségügyi Osztálya által kiadott működési engedély birtokában érvényes.
4. Jelen szerződés megszüntetése, módosítása, felülvizsgálata közös megegyezéssel bármikor lehetséges.

A felek rögzítik, hogy jelen szerződésben nem szabályozott kérdésekben a felek között érvényben lévő feladat-ellátási szerződés az irányadó.

1. A felek jogvitájukat tárgyalásos úton rendezik, ennek sikertelensége esetén, bírósági út igénybevétele alkalmára ki kötik, a Csongrádi Járásbíróság kizárólagos illetékességét.

A felek jelen megállapodást, mint akaratukkal mindenben megegyezőt elolvasás és értelmezés után helybenhagyólag aláírták.

Csongrád, 2021. március

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Bedő Tamás

feladatellátó polgármester